### **"Rutine" for hastesaker til de som ikke benytter digital behovsmelding. F.eks. sykehusansatte** [**Når det haster**](https://www.nav.no/samarbeidspartner/om-hjelpemidler#det-haster)

Når det er behov for særlig rask utlevering av hjelpemiddel, kan du melde fra om at saken haster. Ansatte i kommunen med tilgang på digital behovsmelding, gjør dette under steg 5: "Levering".

Ansatte ved sykehus og privateide institusjoner kan ikke bruke digital behovsmelding, og må følge egne lokale rutiner. Ta kontakt med NAV hjelpemiddelsentral lokalt.

Hastesaker vil få høyest prioritet i vår saksbehandling. Hjelpemiddelsentralen vurderer i hvert tilfelle om det er en hastesak. Du kan følge med på status i saken på Dine hjelpemiddelsaker – hvis du har tilgang til å kunne søke digitalt.

### **Årsak til hast**

Årsaken til at det haster skal være begrunnet i innbyggers sykdomstilstand, livssituasjon og i sammenhengen hjelpemidlet skal brukes i. Hjelpemiddelsentralen behandler saken som hastesak når

* bruker trenger hjelpemiddel for å hindre videre utvikling av trykksår, eller fordi det er stor fare for utvikling av trykksår
* bruker må ha terminalpleie
* bruker skrives ut fra sykehus og det ikke var mulig å planlegge i forkant
* det har skjedd en rask forverring av en alvorlig diagnose

Se lenke: <https://www.nav.no/samarbeidspartner/om-hjelpemidler#det-haster>

# **Nyansatte**

Glenn Bergli, 52 år gammel.

Oppvokst i Aurdal i Valdres, flyttet til Vestfold i 1999.

Bor i Stokke sammen med samboer Liv Torunn Johansen og to hunder.

Har 3 «voksne» barn.

På fritiden er jeg med i Norske Redningshunder og har redningshunden Max på 5 år.

Liker å være på tur i skog og mark😊

Begynte på hjelpemiddelsentralen i 2002, var «innom» Tønsberg kommune i 3 år.

Tilbake på sentralen og jobber på klargjøring sammen med en fin gjeng.



Jeg heter Katrine Rohde Johannessen, er 46 år, og bor i Porsgrunn sammen med mann og to barn.

Ved hjelpemiddelsentralen jobber jeg hovedsakelig med saksbehandling på vedtaksområdet. Innimellom treffer dere meg også på sentralbordet, noe som passer fint, siden jeg er glad i å snakke med folk.

Før jeg kom hit jobbet jeg som studieveileder ved USN Handelshøyskolen på Bakkenteigen (Universitetet i Sørøst-Norge). Derfra har jeg også en master i innovasjon og ledelse og videreutdanning i forvaltningsrett.

På fritida er jeg glad i komme meg ut i naturen, enten det er med fjellstøvler eller løpesko på beina. Da lufter jeg «vettet» og samler krefter til å takle et høyt tempo både hjemme og på jobb.

# **Nye muligheter for tilrettelegging av iPhone og iPad**

Apple har publisert siste utgave av sine operativsystemer for smarttelefon og nettbrett, og med dem finner vi nye tilgjengelighetsvalg som kan gjøre livet enklere for de som av forskjellige grunner ikke kan betjene disse enhetene på vanlig måte. Dette gjelder innenfor områdene [Betjening](https://www.kunnskapsbanken.net/kategori/betjening/), [Bevegelse](https://www.kunnskapsbanken.net/kategori/bevegelse/), [Hørsel](https://www.kunnskapsbanken.net/kategori/horsel/), [Kognisjon](https://www.kunnskapsbanken.net/kategori/kognisjon/), [Kommunikasjon](https://www.kunnskapsbanken.net/kategori/kommunikasjon/), [Lese- og skrivestøtte](https://www.kunnskapsbanken.net/kategori/lese-og-skrivestotte/), [Syn](https://www.kunnskapsbanken.net/kategori/syn/), [Teknologi](https://www.kunnskapsbanken.net/kategori/teknologi/).

[Nye muligheter for tilrettelegging av iPhone og iPad høsten 2024 | Kunnskapsbanken](https://www.kunnskapsbanken.net/nye-muligheter-for-tilrettelegging-av-iphone-og-ipad-hosten-2024/)

# **Servicetjeneste**

Hjelpemiddelsentralene i Vestfold og Telemark har sammen med sentralene i Førde og Oslo fått ansvar for en nasjonal servicetjeneste som skal betjene henvendelser på telefon og chat for hele landet. Vi har lyst ut flere stillinger for å betjene Servicetjenesten.

**Kurskalender**   
I kurskalenderen vår finner du både lokale kurs og nettkurs for hele landet. Det er gratis å delta på kurs. Her er noe av det du kan være med på fremover:    
  
[Lenke til kurskalenderen finner du her](https://arbeidsgiver.nav.no/kursoversikt/?fylke=Vestfold%20og%20Telemark&tema=Hjelpemidler%20og%20tilrettelegging)